Multimediālā performance "Teleempātija"
2024-02-29 16:00 - 2024-03-02 20:00 (Europe/Helsinki) | Valmieras Pārgaujas Valsts ģimnāzija
TELEEMPĀTIJA
Norises vieta: Pārgaujas Valsts ģimnāzijas bijušais peldbaseins
Norises laiks: 29.02., 1. un 2.03., plkst. 16.00-20.00
Multimediju mākslinieka Mārtiņa Dāboliņa un komponista Džeikina Pusona (Jachin Pousson) veidotā multimediālā performance “Teleempātija” ļaus ielūkoties reālā laika smadzeņu procesos. Mākslinieki trīs dienu garumā sevi pakļaus 27 dažādām pieredzēm ar mērķi noskaidrot, vai emocijas, ko mēs izrādām ar sejas ekspresijām, ir tādas pašas, kā mēs jūtamies iekšēji. Skatītāji varēs vērot performances un projekcijas, kas attēlos abu mākslinieku smadzeņu darbību reāllaikā.

Performatīvs eksperiments "Analogā klātbūtne"
2024-02-28 19:00 - 20:00 | Valmieras Kultūras centrs, Rīgas iela 10, Valmiera, Latvija
Es esmu skaņa un skaņa ir deja
MĀKSLINIEKU DUETS IEVAKRISH UN ELEKTRONISKĀS MŪZIKAS MĀKSLINIEKS LEO NOVUS
Ieeja bez maksas!
Analogā klātbūtne ir jauns sadarbības projekts starp duetu IevaKrish un elektroniskās mūzikas mākslinieku Leo Novus. Mākslinieki ir satikušies, lai dotos kopīgā izpētes ceļojumā. Valmieras Starptautiskajā multimediju festivālā būs iespēja redzēt šīs sadarbības pirmo soļu rezultātu – eksperimentu, kura mērķis ir pārdefinēt attiecības starp skaņu un kustību. Modulāro sintezatoru skaņa veidosies tiešā dejotāja kustības ietekmē, tādejādi veidojot horeogrāfisku iejaukšanos mūzikā. Šajā vakarā skatītājiem būs iespēja būt pirmajiem lieciniekiem šim eksperimentam, sarunāties ar māksliniekiem, kā arī piedzīvot Leo Novus solo performanci.
Projekts radies “Story Hub”, biedrības “Tuvumi” un “Erica Synths” sadarbības rezultātā.
Valmieras Starptautisko multimediju festivālu organizē Story Hub un Valmieras novada pašvaldība.

Mākslīgā intelekta opera "Andromeda"
2024-02-27 19:00 - 20:00 | Valmieras Kultūras centrs, Rīgas iela 10, Valmiera, Latvija
17. gadsmita operas “Andromeda” partitūra ir pazudusi, saglabājies tikai tās librets. Latvijas un Lietuvas komponistu un mākslinieku kolektīvs, izmantojot mākslīgo intelektu radījuši operu, balstoties uz komponista Marko Skači (Marco Scacchi) citu darbu mūzikas valodu. Kaut arī stilistika ir līdzīga agrīnā baroka operai, lēmumus par mūzikas valodu pieņēma šodienas cilvēki un mākslīgais intelekts. Var teikt, ka tā ir baroka operas rekreācija ar 21. gadsimta ietekmi.
Opera tapusi par godu Viļņas 700 gadu jubilejai un festivālā notiks šī unikālā notikuma koncertieraksta pasaules pirmizrāde.
Autori: MĀKSLĪGAIS INTELEKTS, MANTAUTAS KRUKAUSKAS (LT), MĀRIS KUPČS (LV), ŽILVINAS VINGELIS (LT), VIKTORIJA RAMANAUSKAITĖ (LT), RIMAS SAKALAUSKAS (LT), SIMAS SIRUTAVIČIUS (LT)
Ieeja bez maksas
SEANSI 27.02. PLKST. 19.00 UN 2.03. PLKST. 15.00 VALMIERAS KULTŪRAS CENTRA 3. STĀVA ZĀLĒ!
Valmieras Starptautisko multimediju festivālu organizē Story Hub un Valmieras novada pašvaldība.

Interaktīva gaismas instalācija "Sajūtu portāls"
2024-02-26 17:00 - 2024-03-03 21:00 | Pie Dīvaliņa pļavām
No 26. februāra līdz 3. martam norisināsies otrais Valmieras Starptautiskais multimediju festivāls, kura programmā šogad iekļauti mākslinieki no Latvijas, Igaunijas, Lietuvas, Kanādas un Norvēģijas.

SAJŪTU PORTĀLS
Norises vieta: pagrieziens no Dīvaliņa ielas un brīvdabas estrādi
Norises laiks: 26.02. – 3.03., plkst. 17.00 – 21.00
Autori: Gala Stage (Igaunija)
“Sajūtu portāls” ir interaktīva gaismas instalācija, kas simbolizē pāreju no ikdienas trauksmes un steigas uz iekšēju mieru un apzinātību. Tas atrodas vietā, kur pilsēta satiekas ar dabu, un aicina ieklausīties vissmalkākajās sajūtu niansēs, lai palīdzetu mums atmest visu lieko un kļūt redzīgākiem un jūtīgākiem.

Apmeklējums bez maksas.

Virtuālās realitātes darbu sērija
2024-02-26 14:00 - 2024-03-02 19:00 | Valmieras bibliotēka
No 26. februāra līdz 3. martam norisināsies otrais Valmieras Starptautiskais multimediju festivāls, kura programmā šogad iekļauti mākslinieki no Latvijas, Igaunijas, Lietuvas, Kanādas un Norvēģijas.

VIRTUĀLĀS REALITĀTES DARBU SĒRIJA
Cēsu iela 4 (Vidzemes augstskolas un Valmieras Integrētās bibliotēkas vestibils)
Norises laiks: 26.02.-1.03., plkst. 14.00 – 19.00, 2.03. 11.00 – 16.00
Sadarbībā ar vienu no pasaules nozīmīgākajiem multimediju festivāliem “MUTEK”, kas pirms 25 gadiem dibināts Kanādā, festivālā tiks piedāvātas trīs virtuālās realitātes mākslas darbu kolekcijas, kuras veidojuši mākslinieki France Džobina (France Jobin) un Markuss Hekmans (Markus Heckmann), Kloja Aleksandra Tomsone (Chloe Alexandra Thompson) un Metjū Edvards (Matthew Edwards), kā arī Line Katčo (Line Katcho). Mākslas darbi no unikālām dzīvām performancēm ir pārtapuši virtuālās realitātes pieredzēs, kas dod iespēju tos pieredzēt mākslas baudītājiem visā pasaulē un parāda mūsdienu tehnoloģiju piedāvāto mākslas formu daudzveidību un iespējas.

Gaismas instalācija "Parādības blakus"
2024-02-26 10:00 - 2024-03-03 20:00 | Laukums pie Valmieras Kultūras centra, Rīgas iela 10, Valmiera, Latvija
No 26. februāra līdz 3. martam norisināsies otrais Valmieras Starptautiskais multimediju festivāls, kura programmā šogad iekļauti mākslinieki no Latvijas, Igaunijas, Lietuvas, Kanādas un Norvēģijas.

PARĀDĪBAS BLAKUS
Norises vieta: Laukums pie Valmieras kultūras centra
Norises laiks: 26.02.-3.03., 24/7
Apvienība “Orbīta” (Semjons Haņins, Artūrs Punte, Vladimirs Svetlovs, Sergejs Timofejevs) īpaši festivālam radījusi dialoģisko gaismas instalāciju pilsētvidē “Parādības blakus”, kas būs multimediāls priekšmetu priekšnesums, ko izspēlē divi nepareizi novietoti automobiļi, kas savstarpēji sarunājas.

VISAS FESTIVĀLA NORISES BEZ MAKSAS!

Papildinātās realitātes darbu sērija
2024-02-26 08:00 - 2024-03-03 20:00 | Valmiera
No 26. februāra līdz 3. martam norisināsies otrais Valmieras Starptautiskais multimediju festivāls, kura programmā šogad iekļauti mākslinieki no Latvijas, Igaunijas, Lietuvas, Kanādas un Norvēģijas.

PAPILDINĀTĀS REALITĀTES DARBU SĒRIJA
Norises vietas: Valmieras autoosta, Valmieras dzelzsceļa stacija, Vecpuišu parks, Brīvdabas estrāde, laukums pie t/c Valleta
Norises laiks: 26.02.-3.03., 24/7
Jauno mediju mākslinieki Līga Spunde, Līga Vēliņa, Alvis Misjuns un Lauris Taube festivālā piedalīsies ar papildinātās realitātes mākslas darbiem dažādās pilsētas vietās. Darbi tematiski pievēršas gan Valmieras pilsētvides izziņai, gan kultūrvēstures aspektiem. Tie ir mākslas darbi publiskā telpā, kas ar lietotnes Art+ palīdzību veido saspēli ar apkārt esošo un ļauj ieraudzīt pilsētu pavisam citā gaismā.

Normunds Rutulis, Mārtiņš Kanters, Dainis Skutelis. Koncerts "Serenādes"
2024-02-24 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Serenāde ir mīlas dziesma, ko sensenos laikos, kāds karsti iemīlējies bruņinieks, dziedāja savai iecerētai zem viņas logiem stīgu instrumentu pavadībā. Šodien vārds serenāde daudziem no mums saistās ar Itāliju, Gondolām, skaistām, liriskām dziesmām, saldām konfektēm un mīlas stāstiem.
Bet īstenībā serenādes muzikālo skaidrojumu mēs varam attiecināt uz visām tām melodiskajām dažādu žanru dziesmām, kurās apdzied šo brīnišķo un reizē neprātīgo laimes sajūtu, ko sauc par mīlestību.
Mūzikai nav žanru un laika robežu. Visskaistākās serenādes ir radījuši un izpildījuši komponisti un dziedātāji visos laikos un visās pasaules valstīs. Un arī dažādu vecumu klausītājiem un skatītājiem, klausoties serenādes, vienlīdz labi iet pie sirds gan leģendārā neapolitāniešu dziesma “O sole mio” vai Gipsy Kings dziedātā “Volare”, gan Preslija “Love Me Tender”, vai Kokera “You are so beautiful”. Jebkurš vīrietis, ja vien pa īstam kādu mīl, labprāt viņai nodziedātu Mielava “Tu saviļņoji mani”, Paula Dzejnieka mīlas vārdus vai arī Kalniņa “Mīlestība divreiz neatnāk” un daudzas citas leģendāras serenādes.
Bet, ja pietrūkst drosmes vai nav vajadzīgo iemaņu, vai esat mazliet kautrīgs, dāvājiet viens otram prieku, apmeklējot serenāžu koncertu, kurā visu šo un vēl daudz ko neaizmirstamu baudīsiet trīs brīnišķīgu dziedātāju – Daiņa Skuteļa, Normunda Rutuļa un Mārtiņa Kantera
izpildījumā. Par skaņdarbu izvēli un labskaņu rūpēsies lieliski mūziķi Jura Kristona vadībā.
Atnāciet uz koncertu un dāviniet mīļotajiem Serenādes!
Biļetes – “Biļešu Paradīzē”

Grupas «Galaktika» jaunā albuma prezentācijas koncerttūre «Mums pieder tik daudz»
2024-02-23 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
2024. gada ziemā un pavasarī – no janvāra līdz aprīlim – populārā šlāgermūzikas grupa «Galaktika» dosies Latvijas koncerttūrē, kuras laikā tiks prezentēts arī jaunais albums «Mums pieder tik daudz». Koncerti notiks teju visu Latvijas pilsētu kultūras namos un koncertzālēs, turklāt abiem grupas dibinātājiem – solistam Normundam Zušam un taustiņinstrumentālistam Vitoldam Gorņevam – pievienosies pavadošā grupa «Crazy Daisy», kurā muzicē Raitis Keišs – bass, Gatis Ivans – ģitāras, Mikus Rullis – bungas, Haralds Stenclavs – taustiņinstrumenti.
Grupas dalībnieki saka: «2019. gadā tika plānots izdot trešo studijas albumu un, ar priecīgu sirdi, doties pie jums, taču tad, uznākot lielās dižķibeles gadiem, viss aprāvās, un dziesmas palika neizdziedātas un neizklausītas… Tāpēc šobrīd mēs nākam pie jums ar jaunu albumu un Vislatvijas koncerttūri «Mums pieder tik daudz». Tas ir prieka mirklis, jo atkal varam būt kopā, varam viens otram sniegt labas emocijas – gan ar jaunām dziesmām, gan – pats galvenais – līdzāsbūšanu. Albumā iekļautas gan pirmspandēmijas laikā tapušās, gan klausītāju jau iemīļotās dziesmas «Lai mīlestības nepietrūkst», «Lai put pa gaisu», «Vasara Tevī» u.c. Esam arī ražīgi pastrādājuši, lai varētu jūs pārsteigt ar jaunumiem, un to būs daudz! Jums, skatītāji, esam sarūpējuši arī īpaši patīkamus pārsteigumus, un katru tikšanās mirkli droši varēs saukt par lielkoncertu, jo kopā ar mums uz skatuves būs arī kāds no jums. Visas koncerttūres laikā dzīvu un kvalitatīvu skanējumu palīdzēs nodrošināt mūsu draugi – grupa «Crazy Daisy».
Populāro grupu «Galaktika» dibināja divi talantīgi mūziķi – Normunds Zušs un Vitolds Gorņevs. Normunds Zušs ir mūzikas skolotājs, vadījis vairākus korus. Nu jau vairākus gadus Normunda balss skan arī «Latvijas Radio 2» ēterā, viņš vada arī populāro raidījumu «Latvijas sirdsdziesma», savukārt pagājušā gada nogalē Normunds sāka jaunu muzikālu projektu «Aiz horizonta», kurā piedalās viņa draugs un radio kolēģis Kaspars Markševics un Liepājas teātra dziedošais aktieris un autosportists Viktors Ellers.

Ievas Kerēvicas koncerts "Romantika"
2024-02-22 19:00 - 21:00 | Kocēnu kultūras nams, Alejas iela 3, Kocēni
Mūziķe, dziedātāja Ieva Kerēvica piedāvā jaunu koncertprogrammu “Romantika”. Koncerta pirmajā daļā izskanēs dziesmas no dziedātājas jaunā albuma ar tādu pašu nosaukumu. Klausītāji varēs dzirdēt mākslinieces pašas radītas dziesmas latviešu valodā.
Savukārt koncerta otrajā daļā izskanēs jau labi zināmas un tautā iemīļotas citu latviešu komponistu dziesmas, kuras savā repertuārā iekļāvusi Ieva.
“Šī koncertprogramma ir ļoti personiska. Tajā ir izteikts tas, ko vienkārši pateikt ir bijis neiespējami, taču mūzikas valodā viegli. Mēs katrs vārdu “romantika”, saprotam atšķirīgi, un katram tā ir savā sajūtu skaņkārtā. Šīs dziesmas ir stāsti no manas pieredzes, kā arī vērojumi no citu cilvēku dzīvēm. “
Koncertā piedalīsies dziedātāja Ieva Kerēvica un pianists Madars Kalniņš.
Biļetes cena: 18 EUR. Pasākuma dienā – 20 EUR. Pirms koncerta biļetes varēs iegādāties Kocēnu Kultūras namā.

Fado dīvas Kukas Rosetas koncerts
2024-02-21 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
2024. gada februārī Latvijā ar trīs koncertiem atgriezīsies portugāļu jaunās fado paaudzes zvaigzne Kuka Roseta (Cuca Roseta). Fado tradīcija jau sen ir kļuvusi par Portugāles muzikālo vizītkarti, dvēseles mūzika, kas vēsta par skumjām un ilgošanos. Šo mūzikas žanru īpaši iemīļojuši ir arī Latvijas klausītāji.
Kuka Roseta ir viena no mūsdienu atzītākajām un pieprasītākajām portugāļu fado izpildītājām. Kuka Roseta nav tikai skaista balss. Viņas unikālais dziedāšanas veids liek publikai aizturēt elpu un aizskar dziļākās dvēseles stīgas. Pati dziedātāja stāsta, ka pārstāv jauno fado paaudzi. Šis fado vēsta par ilgām un melanholiju mazliet “priecīgākā” veidā. Portugāļu valodā ir pat īpašs jēdziens kā apzīmē šo dvēseles stāvokli – “saudades”.
Dziedātāja ir izdevusi septiņus studijas albumus. Debijas albumu “Cuca Roseta” producējis ievērojamais pasaules mūzikas producents Gustavo Santaolalla, kurš saņēmis Grammy un Oskara balvas. Nākamo albumu “Riu” producēja brazīļu meistars Nelsons Motta. Šī albuma panākumi bija milzīgi, un pavēra ceļu sadarbībai ar tādām leģendām kā Braienu Adamsu, Hulio Iglesiasu, Džavanu, Deividu Bisbalu, Horhi Dreksleru, Aivanu Linu un daudziem citiem.
Kuka ir koncertējusi uz visām nozīmīgākajām Portugāles skatuvēm, uzstājusies vairāk nekā 40 pasaules valstīs, dziedājusi Romas pāvestiem Benediktam XVI un Franciskam, Spānijas un Zviedrijas monarhiem. Arī Latvijā Kuka ieradīsies pēc turnejām Dienvidamerikā un Ķīnā.
Kuka Roseta ir izdevusi albumu “Amalia por Cuca Roseta”, kurā iedziedājusi portugāļu fado leģendas Amālijas Rodrigešas dziesmas savā versijā.
Albumā “Meu”, dziedātājā debitē ar sevām kompozīcijām. Šis albums ir izpelnījies milzīgu publikas mīlestību. Albums ir kā muzikāls ceļojums Portugāles mūzikas kultūrā, sākot no folkloras, beidzot ar džezu, fado un mūsdienu populāro mūziku.
Koncerti Latvijā norisināsies VEF Kultūras pilī 20. februārī, Valmieras Kultūras centrā 21. februārī un Ādažu Kultūras centrā 22. februārī.
Biļetes pieejamas “Biļešu Paradīzes” kasēs un www.bilesuparadize.lv. Tuvojoties koncertiem, biļešu cenas tiks paaugstinātas.

Danču vakars ar Tautas mūzikas kopu
2024-02-17 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
17.februārī plkst. 18.00 Valmieras Kultūras centrā norisināsies pirmais Danču vakars kopā ar Tautas mūzikas kopu. Valmieras Kultūras centra Tautas mūzikas kopa septembrī sāka savu otro sezonu. Šajā laikā kolektīvs aktīvi piedalījies dažādos pasākumos, kur gan dziedāts, muzicēts, gan arī apgūti tradicionālie latviešu danči.
Tautas mūzikas kopas vadītāja Līga Jeleviča: “Rudenī, Mārtiņdienu godājot, kārtīgi izlustējāmies Jērcēnu pagastā kopā ar folkloras kopu “Mežābele”. Piedalījāmies Sēļu muižas folkloras festivālā “Audz, pupa!”, kur kopā ar citiem muzikantiem gan dziedājām, gan dancinājām dalībniekus un viesus. Ciemojāmies arī Smiltenē pie folkloras kopas “Rudzupuķe”, kur kopā muzicējām un mācījāmies viens no otra tradicionālos dančus. Ziemas saulgriežos iepriecinājām Valmieras bērnudārza bērnus un vecākus, iepazīstinot ar senču tradīcijām. Maskās tērpušies kopā dziedājām, gājām rotaļās, vilkām bluķi un iesaistījām visus vēl šādās tādās jautrās izdarībās.”
“Nu jau otro gadu kā kolektīvs braucam mācīties jaunus soļus uz dancotāju vidū tik slaveno “Ģikšu danču nakti”, kur visas nakts garumā var izdejoties uz nebēdu un apgūt ne vien latviešu, bet arī kaimiņu tautu tradicionālās dejas. Laipni aicinām visus dancot gribētājus uz Valmieras Kultūras centru 17. februārī! Pati esmu spēlējusi dančus dažādos mūziķu sastāvos, kolektīvos un piedalījusies vairākās meistarklasēs, tradicionālo deju festivālos un nometnēs, taču ar Valmieras Tautas mūzikas kopu šī būs mūsu debija. Esmu sajūsmā par mūsu kolektīva dalībniekiem, kas ir tik radoši un atraktīvi! Kolektīvā esam gan jauni, gan tie, kas tikai sirdī jauni, tomēr, neskatoties uz pieklājīgo gadu skaitu, gatavi apgūt jaunu, pietiekami sarežģītu instrumentu spēli, mācīties dančus un lekt – cik nu kuram tā jauda,” saka Līga Jeleviča.
Ieejas maksa uz Danču vakaru – 5 EUR. Ar Valmieras kultūras karti 1 EUR atlaide. Biļetes var iegādāties “Biļešu Paradīzē”.

Elitas Patmalnieces meistarklase-tikšanās
2024-02-17 14:00 - 16:00 | Kocēnu kultūras nams, Alejas iela 3, Kocēni
Aicinām uz nebijušu, krāsainu un spilgtu notikumu kopā ar mākslinieci Elitu Patmalnieci Kocēnu Kultūras namā!
Kur Elita, tur krāsas, jautrība, košas detaļas, uzdrīkstēšanās, vārdu sakot – prieks! Tā esam pieraduši, un viņa to nemaz nenoliedz: “Kas tad es esmu? Dzīves aktrise! Es esmu māksliniece. Brīvs cilvēks, ko gribu, to daru,” tā Elita Patmalniece.
Visus Elitas studijas apmeklētājus sagaida kopīga zīmēšana un krāsošana, iespēja saņemt sava portreta skici, ko uz vietas uzzīmējusi pati Elita, īpaša mākslinieces darbu mini izstāde, kartiņas un gleznas, krāsainas kleitas, krekli, lakati un trauki.
Interesentiem būs iespēja iegādāties Elitas darbus (kleitas, lakatus, T-kreklus, gleznas, krūzītes) kā arī saņemt mākslinieces autogrāfu.
Jautras sarunas un interesanti stāsti – bez vecuma ierobežojuma, satikšanās vieta, kurā pulsēt pulsē radošums un prieks no A līdz Z! Uz tikšanos Elitas studijā!
Ieejas maksa: 30 EUR (pirmajām 30 biļetēm), vēlāk – 35 EUR. Biļetes pirms pasākuma varēs iegādāties arī Kocēnu Kultūras namā.

Grupas "Credo" koncerts "Skaņas, kas izsaka mīlestību"
2024-02-15 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
2024. gada februārī populārā grupa «Credo» visus romantikas un mūzikas cienītājus aicina uz īpašiem koncertiem Valentīndienas noskaņās – «Skaņas, kas izsaka mīlestību». Koncerti notiks Rīgā, Ogrē, Valmierā un Siguldā, un tajos skanēs gan grupas populārākie skaņdarbi, gan īpašas aranžijas, kas pieskaņoti šo īpašo koncertu romantiskajai noskaņai.
Mūziķi arī sola, ka koncertos būs daudz muzikālu (un ne tikai!) pārsteigumu, kas klausītājiem radīs neaizmirstamus mirkļus.
«Šie koncerti, kuros godināsim mīlestību, ir īpašs notikums, kuru nevajadzētu palaist garām nevienam mūzikas cienītājam. Mēs pie šīs koncertprogrammas esam strādājuši ilgi un rūpīgi, lai radītu neaizmirstamu vakaru visiem klātesošajiem!» sola grupas dalībnieki.
Kā uzsver pasākuma rīkotāji, Valentīndienas koncerts ar grupu «Credo» noteikti būs viens no šā gada ievērojamākajiem muzikālajiem notikumiem, kas paliks atmiņā visiem, kuri to piedzīvos klātienē!
13. februārī plkst. 19:00 VEF kultūras pilī
14. februārī plkst. 19:00 Ogres kultūras centrā
15. februārī plkst. 19:00 Valmieras Kultūras centrā
16. februārī plkst. 19:00 Siguldas “Devons”

Koncerts "Jauna jauda". Patrisha, "Rīmdari", deju grupas "Baltā" un "Divided"
2024-02-14 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
14.februāra vakarā, plkst.19.00 aicinām uz jaudīgas un pozitīvas enerģijas piepildītu otro koncertu cikla “Jauna jauda” koncertu. Koncertā piedalīsies dziedātāja, dziesmu autore un radio personība Patrisha, repmūzikas apvienība, grupa “Rīmdari”, mūsdienu deju grupa “Baltā” un deju grupa “Divided”.
Dziedātāja Patrisha plašākai auditorijai debitēja 2019. gadā, izdodot četrus singlus un minialbumu izdevniecības “Universal Music Group” paspārnē, kā arī saņemot “Zelta mikrofona 2019” balvu par labāko gada debiju. Patrisha dzied un uzstājas jau kopš agras bērnības – viņa piedalījusies vairāk nekā 60 vokālistu konkursos, gūstot godalgas gan Latvijā, gan ārvalstīs, un jau no 15 gadu vecuma uzstājusies ar savu pavadošo sastāvu.
Repmūzikas apvienību “Rīmdari” pārstāv Reinis Radziņš (Reinis Ragga), Jānis Broks (Brokss), Jānis Bendiks (Marshals) un Krišs Baglais. Zīmīgi, ka visi grupas dalībnieki ir no Cēsu puses un Latvijas hiphopa aprindās pazīstami kā solo izpildītāji. Grupai ir svarīgi, lai vēstījums tekstos ir uztverams un skanējums ir muzikāls, tādēļ teksti tiek pasniegti klasiska hiphopa manierē un pavadījumi tiek pašu radīti vai rūpīgi piemeklēti.
Kopā ar Patrishu un “Rīmdariem” koncertā uzstāsies divas deju grupas no Valmieras – mūsdienu deju grupa “Baltā” un deju grupa “Divided”.
Ieeja: 10 EUR.

Comedy Latvia stand-up komēdija
2024-02-10 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
10.februārī plkst. 19.00 uz stand-up komēdiju aicina Comedy Latvia komiķi Kalvis Troska, Aleksandrs Guzenko, Jānis Kreičmanis, Kārlis Strautiņš un Kaspars Žilins.
Biļetes: 10-15 EUR. Ar Valmieras kultūras karti 1 EUR atlaide.
Komiķu joki var ietvert tēmas, kas ieteicamas vecumam 16+.

Koncertuzvedums "Ziedonis un Mīlestība"
2024-02-09 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Imanta Ziedoņa dzejā un epifānijās būtiska nozīme ir sievietei un mīlestībai, tādēļ par godu dzejnieka 90 gadu jubilejai tapusi mīlestības tēmai veltīta koncertprogramma. Koncertā skanēs dziesmas ar Imanta Ziedoņa dzeju, kā arī dzejnieka spilgtākās epifānijas par mīlestību tiks iesaistītas šai stāstā.
Mīlestības stāstu izstāstīs brīnišķīgā aktrise Karīna Tatarinova, un trīs paaudzes spilgtākie pārstāvji: jaunais, talantīgais Uga Gundars un Latvijā labi zināmi un iemīļoti aktieri Intars Rešetins un Ivars Puga. Dzejnieka mudināti, aktieri vaļsirdīgi atklās, ko nozīmē mīlēt un būt mīlētam. Laiks apstājas, ja valda mīlestība. Ja tās ir mazāk, tad gadi skrien… aizdomāsimies par zilajām debesīm, kastaņu lasīšanu un to, ka mīlestība neprot skaitīt.
Koncertā caur trīs paaudžu vīriešu prizmu raudzīsimies uz tēmu – mīlestība. Šo vīriešu izpausme, viņu dzīves pieredze un izpratne par to, kas ir mīlestība, tiks atklāta caur dzejas un epifāniju formu, un visam pa vidu – sieviete. Cik dažāda var būt mīlestība un cik dažādi mainās mīlestība katrā no paaudzēm! Mīlestības apjausme un nozīme, mīlestības izpausmes veidi, mīlestības jēdzieniskais dziļums. Koncertā meklēsim un atradīsim katrs pats savu atbildi uz jautājumu – kas tad ir mīlestība?
“Ar šo koncertprogrammu mēs nebaidāmies būt patiesi, jo dzeja – tā ir atkailināšanās. Un, tikai atkailinoties, tu tiec klāt kodolam, patiesumam, īstumam. Mēs nebaidāmies būt liriski, romantiski, smeldzīgi, smieklīgi, muļķīgi, jo mīlestībai ir ļoti daudz dažādu nokrāsu un stāvokļu. Šis koncerts ir kā tāds piemineklis mīlestībai caur Imantu Ziedoni,” saka idejas autors un koncerta režisors Intars Rešetins.
Uzveduma laikā ieiesim kopā Ziedoņa simpātiju pasaulē. Izjutīsim to, izdziedāsim. Parunāsim par saviem dārgumiem, noslēpumiem un iekšā skanošajām stīgām. Izkāpsim uz brīdi no laika upes, lai sajustu Dzejnieka apdziedāto Mīlestību.
“Mīlestība ir viena no svarīgākajām dzīves vērtībām, un mīlēt – tas ir darbības vārds. Mīlēsim viens otru! Tas ir pats svarīgākais starp cilvēkiem šajā pasaulē, jo mīlestība iestājas par, nevis pret kaut ko, un mēs esam par!”

Erudīcijas spēle Zini! Mini! Uzzini!
2024-02-07 18:30 - 21:00 | Valmieras Kultūras centra lielā zāle, Rīgas iela 10, Valmiera, Latvija
Erudīcijas spēles “Zini! Mini! Uzzini!” piektās sezonas sestā spēle jau drīzumā!
Tiksimies 7. februārī plkst. 18.30 Valmieras Kultūras centrā!
Lai spēle būtu patīkamāka, aicinām līdzi ņemt savus iecienītākos našķus un dzērienus.
Biļetes Valmieras Kultūras centra kasē. 20 EUR no komandas. Norēķini tikai skaidrā naudā.
Informācija par biļešu pieejamību – www.ziniminiuzzini.lv
Mūsu atbalstītāji: Baseins “Rifs”, Berga vīns, Brain games, BRANCHESS, Kino “Gaisma”, Latvijas Leļļu teātris, Latvijas Nacionālā opera un balets, Līgatnes tīklu parks, Livo, LU Botāniskais dārzs, MareCrafts, Mežpils alus, Neputns, Rūjienas saldējums, Saules rasa, Saules sveces, Siguldas zoodārzs, Vaidava ceramics, Valmieras peldbaseins, Valmieras teātris, Very Berry.
Spēli organizē: Valmieras Kultūras centrs, MnB.
Uz tikšanos spēlē!

Pašdarbnieku svētki “Dzīve kā kino”
2024-02-03 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
3. februārī plkst. 18.00 Valmieras Kultūras centrā notiks Pašdarbnieku svētki “Dzīve kā kino”. Svētku koncertā piedalīsies visi mākslinieciskās pašdarbības kolektīvi, savukārt Valmieras Kultūras centra foajē būs aplūkojama Tautas Tēlotājas mākslas studijas un Tautas Lietišķās mākslas studijas “Valmiera” darbu izstāde.
Koncerta ieejas maksa: 5-8 EUR. Ar Valmieras kultūras karti 1 eiro atlaide no biļetes cenas. Biļetes – “Biļešu Paradīzē”

XXIII Jaunrades deju konkurss
2024-01-28 18:00 - 21:00, 2024-01-28 13:00 - 17:00, 2024-01-27 19:00 - 22:00, 2024-01-27 13:00 - 18:00 | Valmieras Kultūras centra lielā zāle, Rīgas iela 10, Valmiera, Latvija
2024. gada 27. un 28. janvārī Valmieras Kultūras centrā norisināsies XXIII Jaunrades deju konkurss. Skatītāju un žūrijas vērtējumam tiks nodota 131 deja. Tās radījuši 57 horeogrāfi.
Jaunrades deju konkurss ir viens no nozīmīgākajiem notikumiem latviešu skatuviskās tautas dejas nozarē, kas ļauj papildināt Latvijas deju kolektīvu repertuāru ar jaunām un augstvērtīgām horeogrāfijām un nodrošināt Dziesmu un deju svētku tradīcijas attīstību.
Konkurss sniedz ieskatu gan jauno horeogrāfu veikumā, gan pieredzes bagāto horeogrāfu meistarībā, ieskicē jaunas tendences un jaunus meklējumus. Ceļš uz Valmieras Jaunrades deju konkursu ir arī ceļš uz Deju svētku lielo arēnu.
2024. gada konkursam pieteikta 131 deja, kuras radījuši 57 horeogrāfi. Dejas radušās aizvadītajos trīs gados un konkursā piedalās bez iepriekšējas atlases. Deju iesniedzēju vidū ir gan pieredzējuši un Latvijā pazīstami horeogrāfi, gan pavisam jauni autori. Konkursā horeogrāfi piedāvā jaunas dejas divās kategorijās – latviešu tautas deju un rotaļdeju apdares un latviešu skatuviskās dejas, kas veidotas, izmantojot folkloras horeogrāfisko un muzikālo materiālu vai tā elementus.
Jaunradītās dejas konkursā rādīs pašu horeogrāfu izvēlēti kolektīvi. Dejas varēja pieteikt abās kategorijās, kā arī atbilstoši deju kolektīvu repertuāra kvalitātes grupām, lai rosinātu horeogrāfus pievērsties visu paaudžu deju kolektīvu repertuāra papildināšanai. Pieteikto deju skaits kvalitātes grupās ir šāds: A grupām pieteiktas 45 dejas, B grupām – 29 dejas, C grupām – 5 dejas, D grupām – 34 dejas, E grupām – 7 dejas, F grupām – 11 dejas.
Ņemot vērā apjomīgo deju pieteikumu skaitu, konkurss tiek organizēts divās dienās. Biļetes iespējams iegādāties https://www.bilesuparadize.lv/lv/performance/29278 un “Biļešu paradīze” kasēs. Pērkot biļetes uz abām daļām, katrai biļetei 1,50 EUR atlaide no biļetes cenas.
27. janvārī plkst. 13.00 un plkst. 19.00 Valmieras Kultūras centrā savu jaunradi piedāvās 33 horeogrāfi.
Dejos Tautas deju ansambļi un jauniešu deju kolektīvi: AČKUPS, AUSTRIS, DĀRDARI, DIŽDANCIS, KALĒJS, KALVE, JUNDARI, LIELUPE, LIESMA, LĪGO, MAZAIS RITENĪTIS, OGRE, PĒRLE, RITS, ŠEKU REKU, RĪDZE, VEKTORS, VĪMYNS, ZĪLE, ŽIKS,
Vidējās paaudzes deju kolektīvi AKAČI, DZIGA, EVERSS, GATVE, KRUSTU ŠĶĒRSU, LIELUPE, LĪGO, PŪRS, RAKSTI, RITUMS, STRAUTUGUNS, VEKTORS, ZILUPES DANCIS,
Senioru deju kolektīvi EX AKAČI, KNIEDIŅŠ, KŪMYS, OGRĒNIETIS, SIDRABAINE.
28. janvārī plkst. 13.00 un plkst. 18.00 Valmieras Kultūras centrā savu jaunradi piedāvās 23 horeogrāfi.
Dejos Tautas deju ansambļi un jauniešu deju kolektīvi: BRAMAŅI, DAIĻRADE, DZIRNAS, IMANTA, JAUNĪBA, LAISMA, LUSTE, PŪPOLĪTIS, RAITAIS SOLIS, ROTAĻA, SADANCIS, SILAVIŅA, SPĀRE, SPRIGULĪTIS, TEIKSMA, ZALKTIS, ZELTA VIRPULIS,
Vidējās paaudzes deju kolektīvi DAUGAVA, DIŽBRAMAŅI, DŪKA, DZIRNU SENČI, DZĪPARS, JUMIS, KALNAGRAVAS, LĀČPLĒSIS, SAIME, TEIKSMA, VĒJI, ZALKTIS, ZEPERI,
Senioru deju kolektīvi DZINTARE, ĶEGUMS, SUNCELE, ULENBROKS.
Dejas vērtēs žūrijas priekšsēdētāja, pedagoģijas zinātņu doktore, horeogrāfe, Vispārējo latviešu Dziesmu un deju svētku un Latvijas Skolu jaunatnes dziesmu un deju svētku Goda virsvadītāja Rita Spalva, horeogrāfe, docētāja Jāzepa Vītola Latvijas Mūzikas akadēmijas Senās mūzikas katedras un Deju pedagoģijas katedras docente Guna Ezermale, horeogrāfs, Latvijas Kultūras akadēmijas docents, klasisko, vēsturisko un raksturdeju pasniedzējs Rīgas Baleta skolā, Latvijas Nacionālā baleta pedagogs – repetitors Iļja Vlasenko, Alūksnes novada
deju kolektīvu virsvadītāja, Jaunpiebalgas Kultūras nama deju kolektīva ”Piebaldzēni” mākslinieciskā vadītāja Lāsma Skutāne, Latvijas Nacionālā kultūras centra Vēsturisko zemju un nemateriālā kultūras mantojuma nodaļas Folkloras un tautas mūzikas eksperte Katrīna
Feldmane.
Konkursa rezultātu paziņošana un labāko deju autoru apbalvošana notiks š.g. 2. februārī, plkst. 11.00 Rīgas Kultūras un Tautas mākslas centra “Mazā ģilde” zālē, Amatu ielā 5 Rīgā. Pēc apbalvošanas saruna ar žūriju, lai apmainītos domām, konstatētu sasniegto un analizētu
trūkumus. Aicināti deju autori, kolektīvu vadītāji un repetitori.
Konkursu rīko Latvijas Nacionālais kultūras centrs sadarbībā ar Valmieras novada pašvaldību.

Kauguru pagasta amatierteātra “Vīzija” izrāde “Laimes ilgas”
2024-01-26 19:00 - 20:30 | Kocēnu kultūras nams, Alejas iela 3, Kocēni
26.janvārī plkst. 19.00 Kauguru pagasta amatierteātris “Vīzija” skatītājiem piedāvā noskatīties savu jaunāko izrādi “Laimes ilgas” Kocēnu Kultūras namā.
Izrāde “Laimes ilgas” uz skatītājiem atstāj spēcīgu emocionālu iespaidu ar rūpīgi izstrādātiem tēliem, neizskaistinātu, patiesu aktierspēli, Lindas Mīļās dejām, Krišjāņa Strazdīša niansēto gaismu pasauli un Jolantas Pinkules izstrādātajiem, skaistajiem kostīmiem.
Izrāde ir stāsts par ilgām, mīlestību, uzupurēšanos, naidu un pašiznīcināšanos, kas tapis pēc Elīnas Zālītes lugas “Pirktā laime” motīviem.
Izrādē piedalās: Anita Hofmane, Jolanta Pinkule, Dainis Trēziņš, Aina Saleniece, Karīna Vitnija Kazaka, Odeta Ore, Inita Miglava, Dainis Plasis, Raita Tutina, Oskars Einbergs, Dainis Muhins, Paula Veinberga, Eva Zevaliča, Līva Hofmane, Madara Ozoliņa, Elīna Riba, Paula Roze. Izrādes režisors: Oskars Hofmanis
Izrādi atbalsta: Valmieras novada pašvaldība, Brenguļu, Kauguru un Trikātas apvienība, nekustamo īpašumu kompānija “LVKV”, audumu, dziju un tekstilpreču veikalu tīkls “Elīze”.
Izrādes garums: 1 stunda un 10 minūtes (bez starpbrīža). Izrāde nav ieteicama bērniem līdz 12 gadu vecumam.
Biļete: 5 EUR. Biļetes var iegādāties “Biļešu Paradīzē” un pirms izrādes – Kocēnu Kultūras namā.
Biļetes iepriekšpārdošanā: https://www.bilesuparadize.lv/lv/event/135912

Koncertuzvedums "Karalis Strazdubārda"
2024-01-23 12:00 - 13:00 | Valmieras Kultūras centra lielā zāle, Rīgas iela 10, Valmiera, Latvija
Koncertā izskanēs brāļu Grimmu pasaka senās mūzikas skaņās angļu komponista Henrija Pērsela skaņdarbos. Uzvedumā izmantoti tādi mūzikas instrumenti kā klavesīns, baroka vijole, alts, čells un baroka ģitāra.
Pasaka vēsta par to, kā ķēniņš nolēmis izprecināt savu meitu – princesi. Taču kaprīzā princese izsmej katru precinieku, visnejaukāko apsmieklu un iesauku “strazdubārda”, veltot pēdējam precību kandidātam. Ķēniņa pacietības mērs ir pilns un princesi salaulā ar kādu ubagu. To, kas slēpjas aiz ubaga tēla un kā princese tiks pārmācīta, koncertā atklās mākslinieki.
Dalībnieki:
Agnese Pauniņa, Jānis Kurševs, Kalvis Kalniņš, Ilona Bagele, Juris Kaukulis, Pēteris Vaickovskis, Jānis Kokins, Kārlis Rūtentāls, Agate Pooka, Raimonds Melderis, Ainārs Paukšēns, Ieva Nīmane, Zane Dziesma un NMV Rīgas Baleta skolas audzēkņi.
Koncertu vada Karina Bērziņa.

Koncerti notiks 23. janvārī plkst. 12.00 un 14.00. Koncerti ir iekļauti Latvijas Skolas somas iniciatīvā.
Plašāka informācija un pieteikšanās: tālr. 26698338, muzikatev@latvijaskoncerti.lv

Barikāžu aizstāvju atceres pasākums
2024-01-19 14:00 - 14:30 | Barikāžu piemiņas akmens
19.01. plkst. 14.00 1991. gada barikāžu aizstāvju atceres pasākums pie Barikāžu piemiņas akmens

Ģimenes izrāde "Viens pats mājās Ziemassvētkos"
2024-01-18 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Viennozīmīgi «Viens pats mājās» ierindojas Ziemassvētku populārāko filmu topa augšgalā. Daudzās mājās tā ir sena tradīcija, tuvojas Ziemassvētki – jāskatās «Viens pats mājās». Tālab Latvijas teātru aktieri, iedvesmojoties no visiem zināmās filmas, izveidojuši jaunu, mūsdienīgu un multimediālu izrādi “Viens pats mājās Ziemassvētkos”, kur notikumi risināsies tepat Latvijā – radot neatkārtojamu Ziemassvētku sajūtu.
Stāsta pamatā ir visiem labi zināmais kino darbs, bet itin nemaz nevar teikt – esmu redzējis filmu, tātad izrādi arī varu uzskatīt par redzētu… Tas tomēr ir gluži jauns stāsts par mums šodien un šeit.
Līdztekus aizraujošajam stāstam par drosmīga zēna cīņu ar ne visai apsviedīgajiem noziedzniekiem, izrāde rosina līdzpārdzīvojumu un rada īstu svētku noskaņu.
Izrādes sižets ir orģināli veidots stāsts par Matīsu, kurš kopā ar saviem šķirtajiem vecākiem apmeklē Ziemas saulgriežu pasākumu Etnogrāfiskajā Brīvdabas muzejā. Pasākumam beidzoties, rodas situācija, kad Matīsa mamma domā, ka dēls paliks pie tēva, bet tētis pārliecināts – ka pie mātes… Iznākumā Matīss paliek viens ieslēgts spokainajā muzejā. Līdz noskaidrojas, ka muzejā viņš gluži viens nav – turpat paslēpušies divi, par ķekatniekiem pārģērbušies, noziedznieki, kuri iekārojuši prāvo naudas summu, kas tikko ziedota muzejam. Matīss uzsāk cīņu pret ļaundariem, kā rezultātā viņš tos sagūsta, lai laimīgi sagaidītu savus vecākus un muzeja darbiniekus.
Lomās:
Matīss – “Viens pats mājās Ziemassvētkos” galvenās lomas atveidotājs: Krišs Grāvelis
Mētra – kārtīgā Matīsa mamma: Inga Misāne – Grasberga,
Muntis – turīgais Matīsa tētis: Gatis Gāga,
Krampis – gudrākais no diviem ne visai gudrajiem bandītiem: Varis Klausītājs
Lauznis – otrs gudrākais no diviem ne visai gudrajiem bandītiem: Jānis Jarāns
Visvaldis – viedais muzeja saimnieks: Frīdis

Izrādes autors un režisors: Klāvs Knuts Sukurs
Uz tikšanos visā Latvijā!

Rūjienas Kultūras nama amatierteātra “Vitrāža” izrāde “Kuce”
2024-01-13 17:00 - 18:30 | Kocēnu kultūras nams, Alejas iela 3, Kocēni
13.janvārī plkst.17.00 Kocēnu Kultūras namā notiks Rūjienas Kultūras nama amatierteātra “Vitrāža” izrāde “Kuce”.
Vigitas Pumpures drāma “Kuce” ir pieaugušajiem adresēts skaudrs stāsts par dzīvi plosošām kaislībām, par kurām beigās maksā suns. Izrādes varoņi piedzīvo un izdzīvo plašu emociju gammu – mīlestību, kaislību, uzupurēšanos, cerības un piedošanu.
Režisore – Dace Ķīkule
LOMĀS:
Vizma – Inguna Kūķe
Juris – Arnis Ķibers
Mārtiņš Lazda – Ralfs Tomsons
Gunārs – Edgars Šmits
Laima, pastniece – Brigita Bērziņa
Vecā – Inta Šmite
Ieeja: 3 EUR. Biļetes pirms izrādes varēs iegādāties Kocēnu Kultūras namā.

Muzicējošo ģimeņu spiets “Balle kāpostos”. Ziemas mūzikas festivāls
2024-01-13 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija
Sirds siltas uzstāšanās pieredzēsim pērn sāktajā tradīcijā, muzicējošām ģimenēm tiekoties vienā koncertā. Muzicējošo ģimeņu spiets “Balle kāpostos” skanēs scherzando (mūzikas valodā – rotaļīgi, draiski) nokrāsās 13. janvārī plkst. 16.00 Valmieras Kultūras centrā

Erudīcijas spēle "Zini! Mini! Uzzini!"
2024-01-10 18:30 - 21:30 | Valmieras Kultūras centra lielā zāle, Rīgas iela 10, Valmiera, Latvija
10.01. plkst.18.30 Erudīcijas spēle “Zini! Mini! Uzzini!”. Pieteikšanās: www.ziniminiuzzini.lv
Dalības maksa komandai – 20 EUR
